Weganan di Reino

Weganan di Reino (hulandes: Koninkrijksspelen; ingles: Kingdom Games) tabata un evento deportivo hubenil di e paisnan constituyente di Reino Hulandes. Participantenan di e ultimo weganan na 2009 tabata Hulanda, Antias Hulandes y Aruba.

 Historia 
E prome Weganan di Reino a tuma luga na 1966. E tabata un esfuerzo pa trece e paisnan di reino (na e momento ey Hulanda, Surnam y Antias Hulandes) mas cerca di otro. Banda di e competencia deportivo, tabata para central e respecto y fraternisacion y e contacto entre e diferente cultura den reino. Na 1975 Surnam ta bira independiente y no ta participa mas na e weganan. Entre 1979 y 1983 e weganan tabata entre Hulanda y Antias Hulandes, pero despues nan a cay den olvido. Na 1995 Erica Terpstra, secretario di estado di Hulanda pa Salubridad, Bienestar y Deporte, ta rebiba e weganan pa trece e hubentud di e diferente paisnan di reino hunto.

Dia 10 di òktober 2010 Antias Hulandes ta yega su fin como pais autonomo. Banda di esey e relacionnan estatal nobo no tabata cuadra cu e structura deportivo existente. Pa e motivonan aki e gobierno di e paisnan ta dicidi pa no laga e weganan sigui na 2011. Ora e weganan tampoco no a sigui na 2013, a tuma e decision na 2014 pa discontinua e evento definitivamente.

 Deporte 
E siguiente deporte tabata inclui den e weganan:
 Baseball
 Bowling
 Futbol
 Judo
 Softball
 Landamento
 Tenis

Pais anfitrion
E Weganan di Reino tabata tuma luga inicialmente cada aña na un otro pais di Reino, pero despues di e independencia di Surnam a cambia esaki pa cada dos aña:
  - 1966, 1969, 1973, 1975
 20px|border Antias Hulandes - 1967 (Corsou), 1970 (Corsou), 1972 (Corsou), 1983 (Corsou), 1997 (Corsou), 1999 (Sint Maarten), 2005 (Corsou)
  - 1968 (Utrecht), 1971 (Amsterdam), 1974 (diferente ciudad), 1981 (Amersfoort), 2001 (Rotterdam), 2007 (Den Haag)
  - 1995, 2003, 2009
  - 2011 (no a sigui)

Category:Deporte